Taqdir (filem)

TAQDIR merupakan sebuah filem Melayu yang diterbitkan di Malaysia pada tahun 1965. Filem Taqdir diterbitkan dalam bentuk filem hitam putih tanpa warna.

Pengarah 
Filem ini diarahkan oleh Omar Rojik pada 1965.

Sinopsis 
Filem ini mengisahkan Perdana Menteri yang sangat mencemburui dan iri hati kepada Panglima Meranti kerana baginda Raja telah mengurniakan darjah kebesaran dan sering mendengar kata-kata nasihat daripada Panglima Meranti. Oleh itu, Perdana Menteri dan Pawang telah berkomplot dan berpakat untuk menjatuhkan Panglima Meranti. Pelbagai tuduhan dan hasutan yang dibuat oleh mereka terhadap Panglima Meranti agar memberi kemurkaan kepada baginda Raja. 

Akhirnya mereka berjaya menfitnah Panglima Meranti yang dituduh menderhaka kepada Raja lalu dicampak dan dihukum di Pulau Puaka. Perdana Menteri juga telah bertindak lebih kejam dengan membunuh isteri Panglima Meranti dan membakar rumahnya. Tuan Guru Maulana Osman dan 4 orang anak buahnya (dari Parsi) kebetulan ada di Pulau Puaka kerana mereka terdampar akibat kerosakan pada rakit mereka. Mereka telah menemui dan menyelamatkan Panglima Meranti.

Pelakon 

 Jins Shamsuddin sebagai Panglima Meranti
 S. Kadarisman sebagai Perdana Menteri
 Saadiah sebagai Puteri Cemara
 Zaiton sebagai Mayang / Permaisuri
 Kemat Hassan sebahai Raja
 Omar Suwita sebagai Pawang
 Aziz Sattar sebagai Gelam
 Normadiah sebagai Selasih
 A. Rahim sebagai Panglima Jati
 H. M. Busra sebagai Mohd Yusuf
 Kassim Masdor sebagai Abdul Rahman @ Aman

Penyanyi & Lagu 

 R. Ismail & Rafeah Buang - Cinta Serumah Tangga
 Normadiah - Tidur Intan Tidur Sayang
 Aziz Sattar